Source: https://rakenteidenmekaniikka.journal.fi/article/view/74512?acceptCookies=1
Timestamp: 2019-09-22 09:18:50+00:00
Document Index: 21829797

Matched Legal Cases: ['kko ', 'kko ', 'kko ', 'kko ', 'kko ', 'kko ']

Sprinklerilaitteiston luotettavuuden vaikutus teräsrakenteiden palomitoitukseen | Rakenteiden Mekaniikka
Mikko Salminen Teräsrakenneyhdistys ry
Mikko Nieminen Palotekninen insinööritoimisto Markku Kauriala Oy
Mikko Malaska Tampereen teknillinen yliopisto
DOI: https://doi.org/10.23998/rm.74512
Avainsanat: sprinklerilaitteisto, luotettavuus, paloturvallisuussuunnittelu, toiminnallinen palomitoitus
Automaattiset sprinklerilaitteistot ovat tehokas keino pienentää rakennuspaloihin liit­tyviä riskejä. Ympäristöministeriön uusi asetus rakennusten paloturvallisuudesta on avannut uu­sia mahdollisuuksia sisällyttää sprinklereiden vaikutus rakennussuunnitteluun. Useissa kohteissa on voitu osoittaa, että esimerkiksi teräsosien palosuojauksen määrää voidaan vähentää merkittävästi tai jopa jättää kokonaan pois, silloin kun sprinklerijärjestelmä toimii suunnitellulla tavalla. Toimintavarmat ja palonkestävät suunnitteluratkaisut edellyttävät, että sprinklereille käytetyt luotettavuustasot sekä oletettuun palonkehitykseen perustuvat suunnittelumenetelmät ovat kattavasti perusteltuja. Tämä artikkeli esittelee tutkimuksen, jolla pyrittiin määrittämään sprinklerilaitteistojen luotettavuustasoja tyypillisissä rakennuskohteissa sekä arvioimaan mahdollisia hyötyjä voidaan saavuttaa, jos sprinklerijärjestelmän luotettavuus otetaan huomioon teräsrakenteiden rakennesuunnitteluun.
Salminen, M., Nieminen, M., & Malaska, M. (2019). Sprinklerilaitteiston luotettavuuden vaikutus teräsrakenteiden palomitoitukseen. Rakenteiden Mekaniikka, 52(1), 23-37. https://doi.org/10.23998/rm.74512
Copyright (c) 2019 Mikko Salminen,Mikko Nieminen,Mikko Malaska